Κανάρης Κεραμάρης

Ο Κανάρης Κεραμάρης, είναι Έλληνας συνθέτης, στιχουργός και καθηγητής. Γεννήθηκε το 1976 στην Αλεξανδρούπολη.

Βιογραφικά στοιχεία

Σπουδές 
Γεννήθηκε στις 30 Ιανουαρίου του 1976 στην Αλεξανδρούπολη. Ξεκίνησε τα πρώτα μαθήματα μουσικής 
στην ηλικία των 9 ετών. Εγγράφεται στο Εθνικό Ωδείο Αθηνών. Ο πρώτος σημαντικός 
δάσκαλος στο πιάνο και την αρμονία ήταν ο Νίκος Βασιλείου. Από το 1993 φοιτεί στο Κρατικό
Ωδείο Θεσσαλονίκης όπου και την επόμενη χρονιά παρουσιάζει, για πρώτη φορά,
έργο του. Το 1995 εγγράφεται στο Τμήμα Μουσικών Σπουδών της Σχολής Καλών
Τεχνών του Α.Π.Θ. (σπουδάζει μουσικολογία, μουσική παιδαγωγική και διεύθυνση χορωδίας). Το 2001
ολοκληρώνει τις σπουδές του στα ανώτερα θεωρητικά με καθηγητές τους Κ.
Γριμάλδη (πτυχίο Αρμονίας) και Κ. Σιέμπη (πτυχίο Αντίστιξης-πτυχίο Φούγκας),
και στο πιάνο (Δίπλωμα) με καθ. τον Π. Γεωργιάδη. Το 2003 αποφοιτεί από το Τ. Μ.
Σ. του Α.Π.Θ. και εγγράφεται στον Τομέα Σύνθεσης του ίδιου τμήματος στην τάξη
του Μιχάλη Λαπιδάκη. Ολοκληρώνει τους σπουδές του το 2008, και συνεχίζει κοντά
στον Paul Archbold μεταπτυχιακές σπουδές σύνθεσης στο Kingston University του
Λονδίνου. Το κυρίως συνθετικό έργο του μεταπτυχιακού του αφορά τη χρήση
σύγχρονων τεχνικών σύνθεσης με την ταυτόχρονη ύπαρξη video art (MA by research,
2010). Μεταξύ άλλων συμμετείχε σε σεμινάρια πιάνου, σύνθεσης και ανάλυσης
μουσικής με τους W. Rihm, P. Dusapin, G. Staebler, Θ. Αντωνίου, Kunsu Shim, Μ.
Τραυλό, Κ. Σιέμπη, Αλ. Μπαλτά, T. Simaku, Γ. Χατζηνίκο, Δ. Δημόπουλο, I.
Παπαδάτο, J.M. Lopez-lopez, Χρ. Χατζή, N. Osborne,D. Smirnov, Liza Lim κ.α.
Επίσης παρακολουθεί σε τρία θερινά σεμινάρια μαθήματα σύνθεσης μουσικής
για τον κινηματογράφο και το θέατρο με τον Ν. Κυπουργό καθώς και μαθήματα
σύνθεσης ηλεκτρονικής μουσικής με τον Π. Κόκορα.

Εκπαιδευτικό πρόγραμμα  
Το Μάιο του 2007, στα πλαίσια του εκπαιδευτικού προγράμματος «Παις Όπερα»
και σε συνεργασία με το 2ο Δημοτικό Σχολείο Ν. Μηχανιώνας και την Όπερα
Θεσσαλονίκης (1o φεστιβάλ «Παις …όπερα»), συνέθεσε και παρουσίασε την παιδική
όπερα «Ο ταύρος που έπαιζε πίπιζα»(ή «Η θλιμμένη αγελάδα») βασισμένη στην
ομώνυμη ιστορία του Ευγένιου Τριβιζά. Στην παιδική αυτή όπερα τραγουδούσαν και
έπαιζαν μαθητές της Ε΄τάξης. Στα πλαίσια του 2ου φεστιβάλ "Παις όπερα" και του
διαγωνισμού σύνθεσης που οργάνωσε η Όπερα Θεσσαλονίκης, παίρνει μέρος με τη
2η παιδική του όπερα βασισμένη και πάλι σε κείμενο του Ε. Τριβιζά ("ποιος έκανε
πιπί στο Μισισιπή"). Το έργο κρίθηκε από την επιτροπή ως ένα μεταξύ των 7
καλύτερων του διαγωνισμού.

Βραβεία  
Τον Δεκέμβριο του 2006 έλαβε μέρος στο 1ο Εργαστήριο Σύγχρονης Μουσικής
στο Μέγαρο Μουσικής Θεσσαλονίκης με το έργο του «Κοντσέρτο για 8 εκτελεστές».
Το έργο βραβεύτηκε από την κριτική επιτροπή (Κουρουπός, Σαμαράς, Αθηναίος) και
διακρίθηκε ως ένα από τα τρία καλύτερα του Εργαστηρίου. 
Το 2009 βραβεύεται για το έργο του «The mirror» για φωνή και μεγάλο
οργανικό σύνολο. Το έργο του διακρίθηκε μεταξύ των έξι καλύτερων έργων και
προκρίθηκε στην τελική φάση του διεθνούς διαγωνισμού σύνθεσης «Συνθέρμεια
2009», όπου εκτελέστηκε από το σύνολο Idee Fixe υπό τη διεύθυνση του Μίλτου
Λογιάδη.

Συνεργασίες  
Έχει συνεργαστεί και συνεργάζεται με εικαστικούς καλλιτέχνες και σκηνοθέτες
όπως οι: Στ. Παναγιωτάκης, Αριάν Κότση, Στ. Μιχαηλίδου, Ν. Κουμαριάς, Αν.
Αστερίου, Γ. Σαβόγλου, Κορ. Βασιλειάδου, Στ. Ντόκου, , γράφοντας μουσική για το
θέατρο, το κουκλοθέατρο καθώς και για ταινίες μικρού μήκους.
Η μουσική του κυκλοφορεί από τη δισκογραφική εταιρεία Dissonance records
καθώς και από τις εκδόσεις Εν πλω (παιδική λογοτεχνία – μουσική) Έργα του έχουν
εκτελεστεί σε Ελλάδα, Αμερική, Γαλλία, Γερμανία και Αγγλία. 
Στα πλαίσια των εκπαιδευτικών και καλλιτεχνικών του δραστηριοτήτων προετοιμάζει και διευθύνει ερασιτεχνικές και παιδικές χορωδίες. Έπειτα από επιτυχή συμμετοχή του σε διαγωνισμό του ΑΣΕΠ (2001), διδάσκει μουσική στην πρωτοβάθμια εκπαίδευση.

Εργογραφία

Μουσική Δωματίου  
 Μινιατούρα για βιολί και τη νότα «σι» του πιάνου (1994). Α΄εκτέλ. Κρατικό
Ωδείο Θεσσαλονίκης 1994, διάρκεια 30΄΄ 
 Πρελούδιο για πιάνο (σε ύφος Satie) (1995). Α΄εκτέλ. Κρατικό Ωδείο
Θεσσαλονίκης 1995, διάρκεια 2΄ 
 Κουαρτέτο εγχόρδων αρ. 1 (1996). Α΄εκτέλ. Αίθουσα Τελετών Α.Π.Θ. 1996,
διάρκεια 5΄
 « Ο στρατιώτης ποιητής» έργο για βαρύτονο και πιάνο σε ποίηση Μ. Σαχτούρη
(1996). Α΄εκτέλ. Τμήμα Μουσικών Σπουδών Α.Π.Θ. 1997, διάρκεια 3΄. 
 Πρελούδιο για κλαρινέτο σε σιb και βιολί (1998). Α΄εκτέλ. Τμήμα Μουσικών
Σπουδών Α.Π.Θ.(1998), διάρκεια 3΄ 
 Πρελούδιο για κλαρινέτο σε σιb και φαγκότο (μεταγραφή του προηγούμενου
έργου) (2000) Α΄εκτέλ. Μασαλία, Γαλλία 2001, διάρκεια 3΄ 
 Θέμα και 4 παραλλαγές, για σόλο πιάνο (2000). Α΄εκτέλ. Αίθουσα Τελετών
Α.Π.Θ. διάρκεια 6΄ 
 «Εισαγωγή στην ανάμνηση», πρελούδιο για πιάνο(2001) Α΄εκτέλ. Αίθουσα 
Τελετών Φιλοσοφικής Α.Π.Θ. 2002, διάρκεια 5΄ 
 Έργο για βιόλα κα πιάνο (...for viola and piano) (2004). Α΄εκτέλ. Τελλόγλειο
Ιδρυμα Θεσσαλονίκης 2004. Κυκλοφορεί σε CD από
την εταιρία Dissonance Records (www.dissonance.gr) με έδρα τη Θεσσαλονίκη,
διάρκεια 8΄30. 
 «Σαπφώ Ι», τρία τραγούδια σε ποίηση Σαπφούς (αρχαίο κείμενο) (2004) για
σοπράνο και οργανικό σύνολο. Α΄εκτέλ. Τελλόγλειο Ίδρυμα Θεσσαλονίκη,
2005, διάρκεια 8΄. 
 «6+1 κομμάτια για πιάνο» (2005). Α΄εκτέλ. Τελλόγλειο Ίδρυμα Θεσσαλονίκη
2005, διάρκεια 9΄. 
 Έργο για σόλο κλαρινέτο (2005). Α΄εκτέλ. Δημοτικό Ωδείο Αμπελοκήπων.
Β΄εκτέλ. μεταπτυχιακές εξετάσεις κλαρινέτου Β. Βενετικίδου, Wurzburg
Γερμανία, διάρκεια 4΄. 
 "Over the sea" , έργο για σόλο βιολοντσέλο 2005.Α΄εκτέλεση Η.Π.Α.
(Βοστώνη, Ν. Υόρκη, Φιλαδέλφεια) 2006, διάρκεια 5΄. 
 «Αέναον» για κουϊντέτο ξύλινων πνευστών (2005) Ά εκτέλ. Βαφοπούλειο
Πνευματικό Κέντρο Θεσσαλονίκη 2007, διάρκεια 5΄. 
 «Αέναον ΙΙ» (μεταγραφή) για κουαρτέτο σαξοφώνων και κόρνο (2006) διάρκεια 5΄. 
 «Κοντσέρτο για 8 εκτελεστές» (Concerto for 8 instrumentalists) (2006) για 2 
βιολιά, βιόλα, βιολοντσέλο, φλάουτο (και πίκολο), κλαρινέτο (και μπάσο κλπ.)
πιάνο και κρουστά. Α΄εκτέλ. Μέγαρο Μουσικής Θεσσαλονίκης, δνση
Βλαδίμηρος Συμεωνίδης, οργαν. Σύνολο Dissonart (3 Δεκ. 2006), διάρκεια 8΄. 
 "Proto" 3 έργα ηλεκτρονικής μουσικής (2006),διάρκεια 3΄. 
 «Η δύσκολη Δευτέρα» (2007) για mezzo soprano και πιάνο, διάρκεια 1΄30. 
 Snaring for friends, Έργο για 3 snare drums, παραγγελία για εξετάσεις
κρουστών στο Κρατικό Ωδείο Θεσσαλονίκης (2010).
 "Canto", for solo viola. Έργο για σόλο βιόλα (2008), διάρκεια 5΄
 "Νανούρισμα", για μικτή χορωδία. Στίχοι: Ν. Γκάτσος.

Ορχηστρική μουσική 
 «Σύντονο» (Syntono), για μεγάλη συμφωνική ορχήστρα, διάρκεια 10΄(2007). 
 “The mirror” για ορχήστρα δωματίου (μεγάλο οργανικό σύνολο) και σοπράνο, διάρκεια 10΄
(2008). Α΄εκτέλεση Idee fix ensemble, διεύθυνση συνόλου: Μίλτος Λογιάδης, σοπράνο: Αγγελική Καθαρίου, Δημοτικό Θέατρο Θέρμης (Συνθέρμεια, βραβείο, 2009)
 "Colours of life", for chamber orchestra (2011).

Όπερα-μουσική για θέατρο  
 «Η θλιμμένη αγελάδα» (ή «Ο ταύρος που έπαιζε πίπιζα»), Μονόπρακτη
παιδική όπερα (ορχήστρα, παιδική χορωδία, σολίστες-παιδιά) (2007). Α΄εκτέλ.
πολυχώρος «Μύλος» Θεσσαλονίκη 2007, το έργο βασίζεται στο ομώνυμο
παραμύθι του Ε. Τριβιζά.  
Το έργο αποτυπώθηκε σε DVD με επιμέλεια του δασκάλου Βασίλη Τσιακίρη με τον
οποίο από κοινού με τον συνθέτη (καθώς και με τη δασκάλα Κωνσταντίνα Μόραλη)
έγινε η σκηνοθεσία του έργου. Παίζουν οι μαθητές της Ε΄τάξης του 2ου
Δημοτικού σχολείου Ν. Μηχανιώνας. Τα τραγούδια και η οργανική μουσική
είναι επίσης αποθηκευμένα σε CD. Διάρκεια 25΄. 
  Το ένοχο παπί («Ποιος έκανε πιπί στο Μισισιπή»). Μονόπρακτη παιδική
όπερα (ορχήστρα, χορωδία, σολίστες) (2008). Βασισμένο στο ομώνυμο
παραμύθι του Ε. Τριβιζά. Το λιμπρέτο – κείμενο της όπερας είναι και αυτό
δημιούργημα του συνθέτη εκτός κάποιων αυτούσιων φράσεων του παραμυθιού.
Το έργο ηχογραφήθηκε τον Απρίλιο του 2009 και υπάρχει σε μορφή Demo.
Διάρκεια 25΄. 
 «Το μαντήλι της Δυσδαιμόνας» (“Οθέλλος”), μουσική για την ομώνυμη
θεατρική παράσταση της θεατρικής ομάδας της ΧΑΝΘ σε σκηνοθεσία Αριάν
Κότση. (Ά παράσταση «Θέατρο Σοφούλη», Θεσσαλονίκη, 20 Ιουνίου 2009, 
β΄παράσταση 21 Ιουνίου 2009,διάρκεια μουσικής περίπου 30 λεπτά).
 Κωμωδίες Τσέχωφ μουσική για την ομώνυμη θεατρική παράσταση της
θεατρικής ομάδας της ΧΑΝΘ σε σκηνοθεσία Αριάν Κότση. 
 Αφήγηση, του Ν. Κουμαριά (Στρατόπεδο Κόδρα 2009). Διάρκεια μουσικής 25΄
 Το τελευταίο δέντρο της Αναστασίας Αστερίου (11ο φεστιβάλ παντομίμας και
κουκλοθεάτρου Κιλκίς 2009, Τελόγλειο Ϊδρυμα, Βαφοπούλειο πολιτιστικό. Το έργο εκδόθηκε από τις εκδόσεις Εν Πλω.
 Κυμβελίνος , του Σαίξπηρ σε σκηνοθεσία της Κορίνας Βασιλειάδου,
Πειραματική Σκηνή της Τέχνης - Θέατρο Αμαλία, Θέατρο Τέχνης Κάρολος Κουν
(2010).
 Ο Ηρώνδας, ο Λουκιανός και ο υπόκοσμος θεατρική παράσταση, ομάδα ΧΑΝΘ, θέατρο Αυλέα (2012)

Μουσική για χορό και δράση  
 «Πρόσφυγες» (“Refugees”) (2006) Για πιάνο, έγχορδα και κρουστά. Μουσική
για χορό και δράση, γραμμένη για τις ανάγκες της παράστασης «Κύτταρο» του
εικαστικού Σταύρου Παναγιωτάκη. Α΄εκτέλ. Δεκ. 2006 στο Γενί Τζαμί
(Θεσσαλονίκη). Το έργο παρουσιάστηκε και στο Hellenic Center του Λονδίνου. 
 Έργο για σόλο φλάουτο (2007). Μουσική για χορό και δράση, γραμμένη για
τις ανάγκες της παράστασης «Κύτταρο» του εικαστικού Στ. Παναγιωτάκη. Το
έργο υπάρχει σε μορφή midi CD. Α΄εκτέλ. Hellenic Center Λονδίνου, Ιούλιος
2007. Διάρκεια 5΄. 
 «Έργο για σόλο κλαρινέτο» (2007). Μουσική για χορό και δράση, γραμμένο
για τις ανάγκες της παράστασης «Κύτταρο» του εικαστικού Στ. Παναγιωτάκη. Ά
εκτέλ. Hellenic Center Λονδίνο, Ιούλιος 2007. Υπάρχουν 2 εκδοχές
ηχογραφημένες (ίδια παρτιτούρα) και αποθηκευμένες σε CD. Κλαρινέτο παίζει η
Βαρβάρα Βενετικίδου. Διάρκεια 4΄30 (και 6΄).

Μουσική για τον κινηματογράφο (και κινούμενη εικόνα)  
 «Το βιολοντσέλο» (2009). Μουσική για την ομώνυμη ταινία μικρού
μήκους παραγωγής 2008 σε σκηνοθεσία Σταυρούλας Ντόκου. Διάρκεια μουσικής
περίπου 4 λεπτά. 
 Colours of life, music for abstract video (2009)

Μουσικοί αυτοσχεδιασμοί  
 “Somewhere in the mist”, (2008), για σόλο πιάνο. Πιάνο: Κανάρης
Κεραμάρης (midi, CD). Διάρκεια 5΄40΄΄. 
  «Ανάμνηση Ι» (2008) για σόλο πιάνο. Πιάνο: Κανάρης Κεραμάρης
(midi, CD). Διάρκεια 3΄30΄΄. 
 «Μόνες σκέψεις» (2008) για σόλο πιάνο. Πιάνο: Κανάρης Κεραμάρης
(midi, CD). Διάρκεια: 6΄50΄΄. 
 «Σαμοθράκη» («τραγούδι δίχως λόγια») (2008) για σόλο πιάνο. Πιάνο:
Κανάρης Κεραμάρης (midi, CD). Διάρκεια 4΄50΄΄. 
 “Come back” για σόλο πιάνο (2008). Πιάνο: Κανάρης Κεραμάρης
(midi, CD). Διάρκεια 3΄. 
 «Περίεργος χορός», για σόλο πιάνο (2008). Κανάρης
Κεραμάρης (midi, CD). Διάρκεια 7΄20΄΄. 
 “Minimalismus” για σόλο πιάνο (2007) Πιάνο: Κανάρης Κεραμάρης
(midi, CD). Διάρκεια 8΄10΄΄.

Τραγούδια  
 «Το τσιφτετέλι του Α3» (2008). Οι στίχοι είναι του Ανδρέα
Οικονόμου. (midi, CD). Διάρκεια 3΄. 
 «Το τραγούδι του αποχαιρετισμού» παιδικό τραγούδι, στίχοι-μουσική:
Κανάρης Κεραμάρης. 
 “Αργυρώ” , στίχοι - μουσική, για παιδική χορωδία (2012). 
 Πιτσουλίνα Καγκουρώ, σε στίχους της Στ. Μιχαηλίδου(2011), εκδόσεις Εν Πλω. 
 "Δικαιώματα" παιδικό τραγούδι, στίχοι: Χαρά Θωμαϊδου.(2012)
 "Σαν τον ήλιο λάμπεις" παιδικό τραγούδι, στίχοι: μαθητές της Ε΄τάξης δημ. σχ. Λαγυνών (2012)

Εξωτερικοί Σύνδεσμοι  

Έλληνες εκπαιδευτικοί
Έλληνες στιχουργοί
Έλληνες συνθέτες
Λήμματα με προβλήματα μορφοποίησης
Λήμματα που χρειάζονται παραπομπές
Λήμματα που χρειάζονται παραπομπές από 04/2012